མི་ཉག་རྒྱལ་རབས་དྲུག་པའི་དུས་སུ་རྒྱལ་ས་གྷ་རུ་སྤོས་ཤིང༌།རྒྱལ་རྒྱུད་མང་དུ་འཕེལ་བར་བརྟེན་རྒྱལ་པོའི་དབོན་རྒྱུད་འབངས་འཁོར་བཅས་པ་འགའ་ཞིག་སྟོད་མངའ་རིས་སུ་སོང་ནས་སྟག་སྡེ་སེང་གེ་ལུང་དུ་གཞིས་ཆགས།རྗེས་ནས་མར་ཡོང་སྟེ་ས་སྐྱའི་ཡོན་བདག་བྱང་པ་དཔོན་དུ་གྱུར་པ་དང༌།གཙང་ས་སྐྱའི་ཡོན་བདག་རྒྱལ་རྩེ་ཆོས་རྒྱལ་གྱི་གདུང་རྒྱུད་ཀྱང་ཁམས་མི་ཉག་ནས་གཙང་ལ་སོང་བའི་ཤར་ཁ་བའི་རྒྱུད་པ་ཡིན་པར་མ་ཟད།འབྲུག་པ་དང་འབྲས་ལྗོངས་ཀྱི་རྒྱལ་རྒྱུད་རྣམས་ཀྱང་མི་ཉག་རྒྱལ་པོ་ལས་མཆེད་པར་གྲགས།